Lomeo

Lomeo () estas la ĉefurbo de la ŝtato Togolando en okcidenta Afriko. Ĝi estas la kultura, politika kaj ekonomia centro de la lando. Krome la urbo ankaŭ estas la administra sidejo de la ŝtata regiono Maritime.

Laŭ la stato de  en la urbo vivis .

 Geografio 
La urbo situas borde de la Golfo de Gvineo ĉe la marbordo de Togolando, kiu entute longas 52 kilometrojn. La urbo havas grandan havenon, kiu gravas ne nur por la nacia ekonomio, sed ankaŭ tiu de la najbaraj ŝtatoj.

 Kolonia epoko 
Togolando fine de la 19-a jarcento iĝis kolonio de la eŭropa ŝtato Germana Regno. Dum la jaro 1897 la germana kolonia administrado transloĝis al Lomeo, kio sekve iĝis la ekonomia kaj trafika centro de la lando. En la urbocentro ankaŭ troviĝas konstruaĵoj el la germana kolonia epoko de Togolando - ekzemple la guberniestra palaco aŭ la novgotika katedralo.

Post la Unua Mondmilito la Germana Regno perdis Togolandon kiel ĉiujn aliajn koloniojn. La administradon de Togolando transprenis la Ligo de Nacioj, kiu donis grandan parton de la lando por administrado al Francio, malpligrandan parton al Britio. Dum la brita parto de Togolando nuntempe apartenas al la najbara ŝtato Ganao, la sendependa Respubliko de Togolando korespondas al la franca parto.

 Kulturo kaj vidindaĵoj 
 Muzeoj 
La nacia muzeo kaj la nacia biblioteko vizitindas.

 Konstruaĵoj 
Vidindaj konstruaĵoj en Lomeo estas la guberniestra palaco, la novgotika katedralo, monumenta skulptaĵo, kiu memorigas pri la ŝtata sendependiĝo, kaj la historia urbocentro.

 Village Artisanal 
En la urbocentro ekzistas "metiista vilaĝo", Village Artisanal, kie produktiĝas kaj vendiĝas lokaj metiaj artaĵoj.

 Marché aux Féticheurs 
Iom ekster la urbocentro troviĝas merkato, kie eblas ekhavi ĉiajn kuracilojn de la vodua religio. Vizito indas sole pro la malkutima oferto de ekzemple sekigitaj krokodilaj kranioj aŭ voduaj pupoj. Inter multaj aliaj aferoj, eblas aĉeti personan talismanon, kiu nomiĝas Gris-Gris, kaj peti voduan sacerdoton beni ĝin.

 Kolombo de la paco 
En la urbocentro , ĉe krucvojo inter la 4 plej gravaj stratoj de Lomeo ( Bld du Mono,Bld des Armées, Strato al flughaveno kaj av. maman N'danida)  troviĝas granda statuo . Kolombo kun flugiloj kiuj protektas globon . Ĝi estis konstruita en la jaro 1980 laù desegno de la itala arkitekto Franco Adami , kun ŝtono de Carrara . La prezidanto mendis tion por doni mesaĝon de paco kaj kunvivado inter diversaj kulturoj en Togolando. Tiu statuo informas ĉiutage al trapasantoj ke paco ne estas nur koncepto, sed aĵo kies ĉeesto estu ĉiutage.

 Eduksistemo 
 Universitato de Scienco kaj Teknologio de Togolando

 Partneraj urboj 
 20px Duisburg en Germanio
 20px Ŝenĵeno en Ĉinio
 20px Tajpeo en Tajvano
 20px Bay City, Miĉigano, Usono

 Konvencio de Lomeo 
En Lomeo la 28-an de februaro 1975 subskribiĝis unu el la plej gravaj interŝtataj konvencioj: inter la Eŭropa Komunumo (la hodiaŭa Eŭropa Unio) kaj la la ŝtatoj de Afriko, la Pacifika Oceano kaj Karibio - la tiel nomataj (AKP-ŝtatoj). En la konvencio fiksiĝis la financa kaj ĝenerala politika kunlaboro por 5 jaroj (poste 10 jaroj). La Konvencio de Lomeo estis nomita laŭ sia subskriboloko.

 Konataj urbanoj 
 Emmanuel Adebayor, togolanda futbalisto
 Kossi Agassa, togolanda futbalisto
 Yao Aziawonou, togolanda futbalisto
 Tadjou Salou, togolanda futbalisto

 Esperanto en Lomeo 
Esperantistaj organizaĵoj kun centra adreso en la urbo
 Unuiĝo Togolanda por Esperanto (landa sekcio de UEA)
 Junulara Organizo de Togolandaj Esperantistoj (landa sekcio de TEJO)
 Instituto Zamenhof

En Lomeo inter la 26a kaj la 29-a de decembro 2014 okazis Seminario pri Aktivula Maturigo de UEA. Prelegis tiam Apelete AGBOLO: kiel krei retpaĝon. Prelegis Raymond AFANTCHAO-BIAKOU (profesoro pri homaj rajtoj en la lomea universitato, prezidanto de la reto de la asociigitaj lernejoj de Unesko de Togolando): Kiel krei kaj mastrumi klubon kaj asocion. Prelegis Adjévi ADJÉ; li prezentis la strukturon de UEA en rilato kun la kontinentaj komisionoj kaj prezentis la laboron de la Afrika Komisiono de UEA. Kaj prelegis Mireille Grosjean pri koridora agado (lobiado). Partoprenis 29 personoj el 5 landoj.

 Eksteraj ligiloj 
 retaj paĝoj de la universitato de Lomeo 

Kategorio:Ĉefurboj de Afriko
Kategorio:Urboj de Togolando